Ερρίκος του Αννοβέρου

Ο Ερρίκος, γερμ. Heinrich (γενν. 29 Απριλίου 1961) από τον Οίκο των Γουέλφων-Αννοβέρου είναι πρίγκιπας του Αννοβέρου. Έγινε ιστορικός και εκδότης στο Γκέτινγκεν.

Βιογραφία
Είναι ο τρίτος γιος του Ερνέστου-Αυγούστου Δ΄ πρίγκιπα (τιτουλάριου βασιλιά) του Αννοβέρου και της Όρτρουτ, κόρης του Αλβέρτου πρίγκιπα του Σ.Χ.Σ.ΓκλύξμπουργκGenealogisches Handbuch des Adels, Fürstliche Häuser XVIII. "Haus Hannover". C.A. Starke Verlag, 2007, pp. 23, 26–27. .. Ο Ερνέστος-Αύγουστος Δ΄ ήταν από τον πατέρα του 5ος απόγονος του Γεωργίου Γ΄ της Βρετανίας και από τη μητέρα του εγγονός Γουλιέλμου Β΄ αυτοκράτορα της Γερμανίας.

Ο Ερρίκος-Ιούλιος-Χριστιανός-Όθων-Φρειδερίκος-Φραγκίσκος-Αντώνιος-Γκύντερ γεννήθηκε στο Αννόβερο της Κάτω Σαξονίας και μεγαλύτερος αδελφός του είναι ο Ερνέστος-Αύγουστος Ε΄, επικεφαλής τού Οίκου. Το βασίλειο τού Αννοβέρου καταργήθηκε το 1866. Ο πατέρας του, ως απόγονος τού Γεωργίου Γ΄ ήταν και πρίγκιπας της Βρετανίας, αλλά στον Α΄ Παγκόσμιο Πόλεμο με την πράξη τού 1917 έχασε τον τίτλο αυτόν, ως εγγονός τού Γουλιέλμου Β΄. Το 1918 καταργήθηκε και το δουκάτο τού Μπράουνβαϊγκ. 

Ίδρυσε και διευθύνει την εκδοτική Εταιρεία MatrixMedia Verlag στο Γκέτινγκεν. Επικεντρώνεται γενικά σε θέματα ιστορίας· ιδιαίτερα της τοπικής ιστορίας της Κάτω Σαξονίας, στην οποία βρισκόταν το βασίλειο τού Αννοβέρου και το δουκάτο τού Μπράουνσβαϊγκ και της ιστορίας τού Οίκου των Γουέλφων. Ο εκδοτικός οίκος εκδίδει μονογραφίες, ιστοριογραφίες, απομνημονεύματα, εικονογραφημένα βιβλία και ταινίεςWebsite of Matrix Media Verlag (in German). Επιπλέον είναι υπεύθυνος του ιστότοπου τού Οίκου, τού Welfen.de.

Οικογένεια
Από τη σχέση του με την καλλιτέχνη καμπαρέ Ντεζιρέ Νικ έχει φυσικό τέκνο:
 (νόθος) Όσκαρ-Νικ γενν. 1996.

Νυμφεύτηκε το 1999 την Τύρα φον Βέστερνχαγκεν, κόρη του Δρ. Μπούρκχαρτ φον Βέστερνχαγκεν καθηγητή Ιατρικής, και έχει τέκνα:
 Αλβέρτος γενν. 1999.
 Ευγενία γενν. 2001.
 Ιούλιος γενν. 2006.

Εργογραφία
Έχει συγγράψει τα κάτωθι με το όνομα Χάινριχ φον Χαννόφερ:
 Γεώργιος Β΄ βασιλιάς και εκλέκτορας.
 Εξουσία, δολοπλοκίες και δύναμη: Γουέλφοι και Ρομάνοφ στην Αυλή των τσάρων.
 Οι Γουέλφοι του Αννοβέρου.
 Οι γυναίκες στην Αυλή των Γουέλφων.
 Ελισάβετ δούκισσα του ΚάλενμπερκΕλισάβετ των Χοεντσόλερν, σύζ. Ερρίκου Α΄ των Γουέλφων δούκα του Μπράουνσβαϊγκ-Λύνεμπουργκ-Κάλενμπερκ
 Όχι για λογαριασμό της Αυτού Μεγαλειότητος.
 Το Αννόβερο μεταξύ των δυνάμεων της Ευρώπης.

Αναφορές σε Πηγές και Υποσημειώσεις

Εξωτερικοί σύνδεσμοι
 www.Welfen.de – Official site of the House of Hanover


Κατηγορία:Οίκος του Αννόβερου